68 C. G. Nees ab Esenbeck, 



teretibus 9 — 11-floris, squamis alternis ovatis nervoso-striatis griseis, 

 rhacheola lobato-alata, involucro pleiophyllo longissimo, involucellis 

 di-triphyllis umbellula brevioribus, foliis latis carina margineque 

 scabris, culmo triquetro. 



In convallibus montium inferiorum Oahu insulae Sandvicen- 

 sium, Maio. i\ 



Simillimus Cypero odorato, ut eundem putavissem, nisi valvu- 

 lae florum interiores rhacheolae latere toto adnatae, nec nisi apice 

 lobi rotundati ad instar prominentes, et spiculae omnino minores 

 repugnare viderentur. 



Folia radicalia 2 — 3-pedalia, sesquiuncia latiora, plana, acute 

 carinata, viridia, margine serrulato-scabra, subtus etiam ad nervos 

 scabra, carina autem laeviuscula. Culmi pars superior digiti minimi 

 fere crassitie, triquetra, striata. Involucri folia 5 — 6, quorum 3 — 6 

 exteriora umbella multo longiora, foliis similia. Ochreae communes 

 1 — V 2 pollices longae, tubulosae, laxae, in foliolum vel singulum vel 

 duo foliola eiusdem longitudinis linearia obtusa serrulato - scabra 

 producta. Radii communes 8 — 9, plerique semipedales, medii abbre- 

 viati, omnes compressi laeves. Umbellulae 8 — 9-radiatae, radiis 

 8 — 9, mediis 1 — 2 brevissimis, reliquis IV2 — 2 pollices longis. Sub- 

 singulo radiolo folium involucrale lineari-attenuatum, decrescente 

 longitudine, exterioribus umbellulam subaequantibus. Ochreae par- 

 tiales truncatae, altero latere magis productae, truncato-bidentatae, 

 basi sanguineae. Spicae ad apicein radiolorum 4 — 6, decrescentes, 

 valde approximatae, patentissimae, ut brevis coni seu pyramidis figura 

 inde proveniat; spicae infimae vix pollicares, omnes a basi spiculige- 

 rae. Foliolum lineari-subulatum sub singula spica partiali eandem- 

 que subaequans. Rhachis acute angulata. Spiculae 20 — 24 iri spica, 

 patentissimae, approximatae, semipollicares, teretes, subulatae, griseae. 



